Tai itin populiarus, kompaktiškas nykštukinis krūmas, garsėjantis gausiu žydėjimu ir gebėjimu į sodą privilioti būrius drugių bei bičių. Ši veislė yra idealus pasirinkimas tiems, kurie turi mažai vietos, bet nori džiaugtis ryškiomis spalvomis. Krūmas yra labai kompaktiškas, užauga vos iki 80 cm aukščio ir pločio. Natūraliai formuoja gražią, suapvalintą formą. Žydi nuo liepos iki rugsėjo mėnesio. Žiedynai yra dideli, švelnios alyvinės (lila) spalvos su ryškia geltona ar oranžine „širdute“ centre. Žiedai skleidžia lengvą, saldų ir labai malonų kvapą. 2l vazone.